ललितपुर। दीवाली पर्व के चलते व्यापारियों द्वारा बंद होने के बाद भी गल्ला मंडी में दर्जनों किसान अपनी जिंस लेकर ट्रैक्टरों सहित पहुंच गए, लेकिन यहां मंडी बंद होने पर उनकी जिंस की खरीदारी नहीं होने पर किसानों ने यहां हंगामा काटा और सड़क पर जाम लगा दिया। जानकारी मिलने पर पुलिस व प्रशासन के अधिकारियों ने मौके पर पहुंचकर स्थिति को संभाला और व्यापारियों से वार्ता कर मंगलवार को मंडी खोले जाने के विकल्प का निर्णय लिया गया।